**A 2020. szeptember 17-ei képviselő-testületi ülés határozatlistája**

**115/2020. (IX.17.) Ök. sz. határozat**

a Képviselő-testület

I. a 2020. szeptember 17-ei ülésén az alábbi napirendi pontokat tárgyalja:

1. Beszámoló a két ülés között eltelt időszak munkájáról
2. Javaslat az önkormányzat tulajdonában álló lakások és nem lakás céljára szolgáló helyiségek bérbeadásának feltételeiről szóló 27/2015. (XI. 16.) számú önkormányzati rendelet módosítására – Önálló képviselői indítvány
3. Bizottságok beszámolói, tagcserék, kérdések, bejelentések, interpellációk
4. Javaslat Budapest Főváros XX. kerület Pesterzsébeti Polgármesteri Hivatal Alapító Okiratának módosítására
5. Javaslat a helyi építményadóról szóló 40/2012. (XII. 7.) önkormányzati rendelet módosítására
6. Javaslat a BURSA HUNGARICA 2021. Felsőoktatási Önkormányzati Ösztöndíjpályázathoz való csatlakozásra
7. Javaslat a 2020. évi közfoglalkoztatás engedélyezett keretszámainak módosítására
8. Javaslat Pesterzsébet Önkormányzatának Szociális Foglalkoztatója 2020/2021. évi közfoglalkoztatási keretszámainak jóváhagyására
9. Javaslat döntés meghozatalára az e-Mobi Elektromobilitás Nonprofit Kft. közterület-használata tárgyában
10. Javaslat a fás szárú növények védelméről, kivágásáról és pótlásáról szóló önkormányzati rendelet módosítására
11. Javaslat az „Önkormányzati étkeztetési fejlesztések támogatására” benyújtott pályázatban szükséges önerő biztosításra
12. Javaslat ingatlanok használatba adására az Alapítvány a Költészet Új Stádiumáért részére
13. Beszámoló az „Ez a Minimum!” program ügyében hozott 189/2019. (XI.14.) Ök. számú határozat végrehajtásáról
14. Beszámoló a 087/2020. (VII. 16.) Ök. számú határozat végrehajtásáról
15. Javaslat az INTEGRIT-XX. Kft-nek nyújtandó működési támogatás 2020. évi összegének növelésére
16. Javaslat Budapest Főváros XX. kerület Pesterzsébet Önkormányzata 2020. évi költségvetési rendeletének módosítására
17. Javaslat tulajdonosi döntés meghozatalára a Bp. XX. ker. ker. Téglaégető u. 4. szám előtti közterületen lévő fák kivágásával kapcsolatban

*II. a 2020. szeptember 17-ei ülésén az alábbi napirendi pontokat nem tárgyalja:*

* Fellebbezések
* Javaslat Lakásgazdálkodási Koncepció elfogadására
* Javaslat végleges tulajdonosi hozzájárulás megadására és önerő biztosítására a Budapest XX. kerület, Ady Endre u. 150. szám alatti Sporttelepen létesítendő öltözőblokk megvalósítása érdekében

Felelős: Szabados Ákos polgármester

Határidő: azonnal

**116/2020. (IX. 17.) Ök. sz. határozat**

a Képviselő-testület

a Budapest XX. Tátra téri Piac jogi helyzetének rendezése érdekében felhatalmazza a polgármestert, hogy dolgoztasson ki olyan jogi konstrukciós lehetőségeket, amelyek az üzlethelyiségek vonatkozásában megoldhatják a kialakult vitás helyzetet.

Felelős: Szabados Ákos polgármester

Határidő: Folyamatos

**117/2020. (IX. 17.) Ök. sz. határozat**

a Képviselő-testület

elfogadja a „Beszámoló a két ülés között eltelt időszak munkájáról” című előterjesztést.

**118/2020. (IX. 17.) Ök. sz. határozat**

a Képviselő-testület

1./ visszahívja Csaszny Gábort a Pénzügyi Bizottság nem képviselői  
 tagságából.

2./ megválasztja Kerekes-Jónás Tímeát a Pénzügyi Bizottság nem képviselői tagjának.

3./ utasítja a polgármestert a szükséges intézkedések megtételére.

Felelős: Szabados Ákos polgármester

Határidő: azonnal

**119/2020. (IX. 17.) Ök. sz. határozat**

a Képviselő-testület

I. Karakas János elhunyt Felügyelő Bizottsági tag helyére az INTEGRIT-XX. Városüzemeltetési-, Szervező- Fejlesztő-és Szolgáltató Korlátolt Felelősségű Társaság (Cg: 01-09-061468, 1205 Budapest, Jókai Mór utca 89.) Felügyelő Bizottsági tagjának megválasztja Csaszny Gábort 2020. szeptember 17-től 2024. október 31. napjáig terjedő határozott időtartamra.

III.felhatalmazza a polgármestert az alapító okirat módosításának aláírására, valamint a szükséges intézkedések megtételére.

Felelős: Szabados Ákos polgármester

Határidő: adott

**120/2020. (IX. 17.) Ök. sz. határozat**

a Képviselő-testület

elkötelezett abban, hogy Pesterzsébet teljes partszakaszát megnyissa.

I.   Felkéri a polgármestert, hogy készítsen egy tájékoztatást arról, hogy a közösségi tervezés során a lakosság által tárgyalt és támogatott tervek, javaslatok közül milyen fejlesztések valósulnak meg és milyenek maradnak ki a 2020. augusztusi döntés szerint megindított első ütem során.

II.    Felkéri a polgármestert, hogy a 2020. december 3-ai képviselő-testületi ülésre készítsen előterjesztést, hogy a hiányzó – a közösségi kerttől Soroksárig terjedő - szakaszra is készítsen alternatívákat, annak költségvetési javaslatával, illetve egy ahhoz tartozó ütemezéssel

a.      az első ütemterv szerinti minőségű sétány alakítására,

b.      balesetmentes közlekedést és világítást biztosító fejlesztésre,

c.      balesetmentes közlekedést biztosító fejlesztésre.

Felelős: Szabados Ákos polgármester

Határidő: adott

**121/2020. (IX.17.) Ök. sz. határozat**

a Képviselő-testület

1. hatályon kívül helyezi az 58/2015. (IV. 9.) Ök. sz. határozatát;

2. az 1. és 2. melléklet szerint elfogadja Budapest Főváros XX. kerület Pesterzsébeti Polgármesteri Hivatal (1201 Budapest XX., Kossuth Lajos tér 1.) alapító okiratát Módosító okiratot, valamint az egységes szerkezetbe foglalt Alapító Okiratát;

3. felkéri a polgármestert a szükséges intézkedések megtételére, és egyben felhatalmazza a Magyar Államkincstár esetleges hiánypótlási felszólításának teljesítésére azzal, hogy a hiánypótlás teljesítése jelen határozattal nem lehet ellentétes és az alapító okiratot lényegi – helyreigazítási kérdésnek nem minősülő – kérdésekben nem módosíthatja.

Felelős: Szabados Ákos polgármester

Határidő: 2020. szeptember 17.

**122/2020. (IX.17.) Ök. sz. határozat**

a Képviselő-testület

1. 2021. évben csatlakozik a Bursa Hungarica Felsőoktatási Önkormányzati Ösztöndíjpályázathoz,

2. nyilatkozik arról, hogy a 2021. évben - az esedékesség időpontjában – az Önkormányzat kötelező feladatai ellátásának veszélyeztetése nélkül a Bursa Hungarica Felsőoktatási Önkormányzati Ösztöndíj finanszírozására nettó 5.000.000 -Ft-ot, azaz ötmillió forintot biztosít,

3. felhatalmazza a polgármestert a csatlakozási nyilatkozataláírására, valamint a szükséges egyéb intézkedések megtételére.

Felelős: Szabados Ákos polgármester

Határidő: 1. pont tekintetében a pályázati kiírásnak megfelelően: 2020. október 2.

2. pont tekintetében 2021. február 28.

3. pont tekintetében: azonnal

**123/2020. (IX.17.) Ök. sz. határozat**

a Képviselő-testület

úgy dönt, hogy a 32/2020. (II.13.) Ök. számú határozatát az alábbiak szerint módosítja:

1. támogatja a közfoglalkoztatási program indítását a 2020. március 01. - 2021. február 28. közötti időintervallumban összesen 42 fő közfoglalkoztatott bérköltségéhez való hozzájárulás mellett,

2. jóváhagyja Budapest Főváros Kormányhivatala XX. Kerületi Hivatala Foglalkoztatási Osztályától igényelt támogatás keretszámait Pesterzsébet Önkormányzatának Szociális Foglalkoztatójánál 35 fő létszámmal – 23.787.694.-Ft támogatás és 5.932.674.-Ft önrész, összesen 29.720.368.- Ft 2020. évi költséggel, mely költségek az intézmény 2020. évi költségvetésben rendelkezésre állnak.

3. módosítja Budapest Főváros Kormányhivatala XX. Kerületi Hivatala Foglalkoztatási Osztályától igényelt támogatás keretszámait a CSILI Művelődési Központnál 9 fő létszámról 7 fő létszámra, csökkenti a 6.589.238.- Ft összegű támogatást 4.501.836.-Ft-ra, valamint az 1.647.310.-Ft önrészt 1.125.474.- Ft-ra. A program megvalósításához szükséges összesen 5.627.310.-Ft az intézmény 2020. évi költségvetésben rendelkezésre áll.

3. felkéri a polgármestert, hogy az Önkormányzat 2020. évi költségvetési rendeletének soron következő módosítása, valamint a 2021. évi költségvetés tervezése során a CSILI Művelődési Központ tekintetében az előirányzatokat a melléklet szerint módosítsa.

Határidő: 2020. szeptember 30.

Felelős: Szabados Ákos polgármester

**124/2020. (IX.17.) Ök. sz. határozat**

a Képviselő-testület

1. jóváhagyja a Budapest Főváros Kormányhivatala XX. Kerületi Hivatal Foglalkoztatási Osztálya által - Pesterzsébet Önkormányzatának Szociális Foglalkoztatója vonatkozásában - engedélyezett közfoglalkoztatási támogatás 30 fős keretszámát.

2. felkéri a polgármestert, hogy az Önkormányzat 2020. évi költségvetési rendeletének soron következő módosítása során Pesterzsébet Önkormányzatának Szociális Foglalkoztatója 2020. évi költségvetését a bevételi oldalon 8.512.065,-Ft összeggel emelje meg, míg a kiadási oldalon a személyi juttatást 7.644.045,- Ft összeggel, a szociális hozzájárulási adó összegét 592.443,- Ft összeggel, a dologi kiadások összegét 275.577,- Ft összeggel emelje meg.

A 2021. évi költségvetés tervezése során az intézmény költségvetési előirányzatait a támogatás figyelembevételével tervezze meg.

3. felkéri Pesterzsébet Önkormányzatának Szociális Foglalkoztatója intézményvezetőjét a szükséges egyéb intézkedések megtételére.

Határidő: adott

Felelős: Szabados Ákos polgármester

**125/2020. (IX.17.) Ök. sz. határozat**

a Képviselő-testület

1. elfogadja a határozat mellékletét képező, az e-Mobi Elektromobilitás Nonprofit Kft-vel kötendő, a 2018. május 15-én kelt Együttműködési megállapodást módosító Megállapodás szövegét az alábbi eltéréssel:

* a használati díj összegét 5.000,- Ft/töltőberendezés/hónap összegű alapdíjban határozza meg azzal, hogy ha a fogyasztás alapján mért 1,5,- Ft/kWh+áfa/töltőberendezés havi összege meghaladja az alapdíj összegét, úgy a fogyasztás alapú díj évente elszámolásra kerül,
* a havonta minimum 5.000,- Ft/töltőberendezés (alapdíj) használati díjat az e-Mobi Elektromobilitás Nonprofit Kft. félévente, előre köteles megfizetni az Önkormányzat részére,
* az e-Mobi Elektromobilitás Nonprofit Kft. minden év február 28 napjáig köteles megküldeni az Önkormányzat részére havi bontásban az együttműködési megállapodásban meghatározott töltőoszlopok fogyasztásmérő berendezései által mért éves kWh villamosenergia-felhasználásról szóló adatot,
* amennyiben a havi bontás szerinti forgalmi adatok alapján számított összeg meghaladja a havi alapdíj (5.000,- Ft+áfa/töltőberendezés) összegét, úgy a forgalmi adatok alapján, 1,5,- Ft/kWh+áfa/töltőberendezés elszámolás szerint számított összeg és az előre kiszámlázott alapdíj összegének különbözeti összegét utólag köteles megfizetni az e-Mobi Elektromobilitás Nonprofit Kft. az Önkormányzat részére.

1. felkéri a polgármestert, hogy a határozat végrehajtása érdekében a szükséges intézkedéseket tegye meg, a Megállapodást az Önkormányzat képviseletében írja alá.

Határidő: 2020. október 31.

Felelős: Szabados Ákos polgármester

**126/2020. (IX.17.) Ök. sz. határozat**

a Képviselő-testület

1. a 086/2020. (VII.16.) Ök. sz. határozatával előzetes kötelezettségvállalásként biztosított bruttó 50.000.000,- Ft összegű saját forrás fedezetét bruttó 45.820.966,- forintra módosítja az Önkormányzat 2021. évi költségvetése terhére, a kötelező feladatai ellátásának veszélyeztetése nélkül.
2. felkéri a polgármestert a szükséges intézkedések megtételére.

Határidő: azonnal

Felelős: Szabados Ákos polgármester

**127/2020. (IX.17.) Ök. sz. határozat**

a Képviselő-testület

1. *2020. január 1-től 2020. október 31-ig terjedő időszakra* az **„Alapítvány a Költészet Új Stádiumáért”** (székhely: 1204 Budapest, Kossuth Lajos u. 64. II/1.) alapítvány részére **ingyenesen használatba adja**

a Budapest Főváros XX. kerület Igló u. 6. sz. alatti

* 172499/0/A/13 hrsz-ú 20 m2 alapterületű irodahelyiséget,
* 172499/0/A/12 hrsz-ú 28 m2 alapterületű irodahelyiséget, és a
* 172499/0/A/17 hrsz-ú 31 m2 alapterületű irodahelyiséget,

1. a Budapest Főváros XX. kerület Kossuth Lajos u. 77. sz. alatti

* 172396/0/A/9 hrsz-ú 51 m2 alapterületű raktárhelyiséget az **„Alapítvány a Költészet Új Stádiumáért”** (székhely: 1204 Budapest, Kossuth Lajos u. 64. II/1.) alapítvány **ingyenes használatába adja** 2020. január 1. napjától 2021. december 31. napjáig terjedő időszakra, azzal a megkötéssel, hogy a **közüzemi díjakat a használati jogviszony fennállásának időtartama alatt az Alapítvány köteles fizetni**.

**III.** felkéri polgármestert a szükséges intézkedések megtételére.

Felelős: Szabados Ákos polgármester

Határidő: adott

**128/2020. (IX.17.) Ök. sz. határozat**

a Képviselő-testület

elfogadja az „Ez a Minimum!” program ügyében hozott 189/2019. (XI.14.) Ök. számú határozat végrehajtásáról készített beszámolót.

**129/2020. (IX.17.) Ök. sz. határozat**

a Képviselő-testület

1. a 087/2020. (VII. 16.) Ök. számú határozat végrehajtásáról elkészült beszámolóban foglaltak alapján egyetért azzal, hogy a jövőben szem előtt kell tartani a benyújtott építészeti, műszaki dokumentációk szigorúbb tartalmi ellenőrzését, különösen a meglévő állapot dokumentálását, illetve amennyiben a kivitelezés láthatóan fa, vagy fasor meglétét veszélyeztetné, úgy a társosztály véleményét kell kikérni, amelyet a településképi véleménybe kell foglalni.

2./ elfogadja a beszámolóban foglalt intézkedési tervet azzal a kiegészítéssel, hogy az intézkedési terv egészüljön ki a településképi vélemények előkészítéseként a Főépítészi Iroda által tartott helyszíni szemlék előírásával.

Felelős: Szabados Ákos polgármester

Határidő: Folyamatos

**130/2020. (IX.17.) Ök. sz. határozat**

a Képviselő-testület

1. a 44/2020. (IV.23.) BPXXPM számú határozattal módosított 186/2019. (XI.14.) Ök. számú határozatával biztosított 49.000.000,- Ft összegű működési támogatáson felül további 10.000.000,- Ft összegű támogatást biztosít a Tátra téri piac tetőszerkezetének azonnali beavatkozást igénylő karbantartási munkáinak haladéktalan elvégzése érdekében az INTEGRIT-XX. Városüzemeltetési, Szervező, Fejlesztő és Szolgáltató Korlátolt Felelősségű Társaság (székhely: 1205 Budapest, Jókai M. u. 89., cégjegyzékszáma: 01-09-061468, adószám: 10240290-2-43, képviseli: Potoczky Attila ügyvezető) részére működési támogatásként 2020. évi költségvetése általános tartaléka terhére.
2. felkéri a polgármestert, hogy intézkedjen a jelen határozat I. pontjában biztosított támogatásból 5.000.000,- Ft összeg átutalásáról 2020. szeptember 30. napjáig, a fennmaradó 5.000.000,- Ft összeg átutalásáról 2020. október 31. napjáig az INTEGRIT-XX Városüzemeltetési, Szervező, Fejlesztő és Szolgáltató Kft. részére.
3. felkéri a polgármestert, hogy a 2020. október 1-jétől 2020. december 31-ig terjedő időszakra járó működési támogatás utalásáról a 44/2020. (IV.23.) BPXXPM számú határozattal módosított 186/2019. (XI.14.) Ök. számú határozatban foglaltak szerint, havi rendszerességgel intézkedjen.

IV. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**131/2020. (IX. 17) Ök. sz. határozat**

a Képviselő-testület

I. a Bp. XX. Téglaégető u. 4. szám előtti közterületen lévő 4 db vadgesztenyefa, 1 db cseresznyeszilvafa és 1 db csörgőfa kivágásához – **elfogadva** a Garden Faápoló Kft. által készített, 2020. augusztus 7. napján kelt **szakvéleményben foglalt megállapítást, mely szerint az egyik vadgesztenyefa jelenleg veszélyes állapotú, környezetére nagy kockázatot jelent**, **a másik három fa korhadt, a fatest sérült, továbbá sérült vázág és száraz ágak jellemzik** – a szükséges **tulajdonosi hozzájárulást megadja a fapótlás pénzbeni megváltása mellett**.

II. felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: azonnal

**132/2020. (IX. 17) Ök. sz. határozat**

a Képviselő-testület

felhatalmazza Szabados Ákos polgármestert, hogy kezdeményezze a Budapesti Temetkezési Intézetnél a Pesterzsébeti Temető mielőbbi rendbetételét.

Felelős: Szabados Ákos polgármester

Határidő: azonnal